b'\n_START_ARTICLE_\nTherion\n_START_PARAGRAPH_\nTherion je \xc5\xa1vedska metal skupina iz Stockholma. \xc4\x8ceprav so v za\xc4\x8detku igrali death metal, so pozneje svoj stil spremenili, tako da so svoji glasbi prime\xc5\xa1ali elemente klasi\xc4\x8dne glasbe, podprte z zborovskim petjem. Skupino je leta 1987 ustanovil Christopher Johnsson in je v svoji dolgi in bogati zgodovini do\xc5\xbeivela mnogo sprememb v zasedbi in stilu._NEWLINE_Gradivo za svojo glasbo \xc4\x8drpajo Therion iz razli\xc4\x8dnih mitologij in je osnovano na okultizmu, magiji ter starodavnih obi\xc4\x8dajih in zapisih. Ve\xc4\x8dino besedil napi\xc5\xa1e Thomas Karlsson, ustanovitelj in vodja magi\xc4\x8dnega reda Dragon Rouge, katerega \xc4\x8dlan je tudi Johnsson.'